A Törvényszék 2011. szeptember 28-i ítélete - Görögország kontra Bizottság
(T-352/05. sz. ügy)1
("EMOGA - Garanciarészleg - A közösségi finanszírozásból kizárt kiadások - Egyedi intézkedések az Égei-tenger kisebb szigeteinek bizonyos mezőgazdasági termékei tekintetében - Gyümölcs és zöldség - Nyersdohány - Juh- és kecskehús - A fizetési határidők be nem tartása - Arányosság - Az átalánykorrekció mértékének növelése ismételt kötelezettségszegés esetén")
Az eljárás nyelve: görög
Felek
Felperes: Görög Köztársaság (képviselők: kezdetben G. Kanellopoulos és S. Charitaki, később I. Chalkias és S. Papaïoannou meghatalmazottak)
Alperes: Európai Bizottság (képviselők: H. Tserepa-Lacombe és L. Visaggio meghatalmazottak, segítőjük: N. Korogiannikis ügyvéd)
Az ügy tárgya
Az Európai Mezőgazdasági Orientációs és Garanciaalap (EMOGA) Garanciarészlege terhére a tagállamok által kifizetett egyes kiadásoknak a közösségi finanszírozásból való kizárásáról szóló, 2005. július 20-i 2005/579/EK bizottsági határozat (HL L 199., 84. o.) abban a részében történő megsemmisítése iránti kérelem, amelyben ez kizár egyes, a Görög Köztársaság által az Égei-tenger kisebb szigeteinek bizonyos mezőgazdasági termékei tekintetében elfogadott egyedi intézkedések keretében, valamint a gyümölcs- és zöldségágazatban, a nyersdohány, valamint a juh- és kecskehús ágazatában kifizetett egyes kiadásokat.
Az ítélet rendelkező része
A Törvényszék a keresetet elutasítja.
A Törvényszék a Görög Köztársaságot kötelezi a költségek viselésére.
____________
1 - HL C 296., 2005.11.26.